Ericu950/Stoicheia-meter-silver huggingface dataset:
χρῆν γὰρ αὐτόν , εἰ τὸ πρᾶγμ ἐνόμιζεν δίκαιον , ἐπὶ τοῖς ὕστερον γενησομένοις θεῖναι τὸν νόμον , καὶ μὴ συνενεγκόντ εἰς τ αὐτὸ τὰ μέλλοντα τοῖς παρεληλυθόσιν καὶ τὰ μὴ δῆλα τοῖς φανεροῖς ἀδικήμασιν , εἶτ ἐπὶ πᾶσι γράψαι τὴν αὐτὴν γνώμην 0 .
πῶς γὰρ οὐ δεινὸν τῶν αὐτῶν ἠξιωκέναι δικαίων τοὺς ἐξεληλεγμένους ἀδικοῦντας τὴν πόλιν πρότερον καὶ τοὺς μη δ εἰ κρίσεως ἄξιον ἐργάσονταί τι δήλους 0 ;
καὶ μὴν κ ἀκεῖθεν ἴδοι τις ἂν ὡς δεινὸν πεποίηκεν τὸ θεῖναι περὶ τῶν παρεληλυθότων τὸν νόμον , εἰ λογίσαιτο παρ αὑτῷ τί ποτ ἐστὶν ᾧ νόμος ὀλιγαρχίας διαφέρει , καὶ τί δή ποθ οἱ μὲν ὑπὸ νόμων ἐθέλοντες ἄρχεσθαι σώφρονες καὶ χρηστοὶ νομίζονται , οἱ δ ὑπὸ τῶν ὀλιγαρχιῶν ἄνανδροι καὶ δοῦλοι 0 .
εὕροι γὰρ ἂν ὡς ἀληθῶς τοῦτο προχειρότατον , ὅτι τῶν μὲν ἐν ταῖς ὀλιγαρχίαις ἕκαστος καὶ τὰ πεπραγμένα λῦσαι καὶ περὶ τῶν μελλόντων ἃν αὐτῷ δοκῇ προστάξαι κύριός ἐστιν , οἱ δὲ νόμοι περὶ τῶν μελλόντων ἃ χρὴ γίγνεσθαι φράζουσιν , μετὰ τοῦ πεῖσαι τεθέντες ὡς συνοίσουσι τοῖς χρωμένοις .
τιμοκράτης τοίνυν ἐν δημοκρατουμένῃ τῇ πόλει νομοθετῶν τὴν ἐκ τῆς ὀλιγαρχίας ἀδικίαν εἰς τὸν αὑτοῦ νόμον μετήνεγκεν , καὶ περὶ τῶν παρεληλυθότων αὑτὸν κυριώτερον τῶν καταγνόντων δικαστῶν ἠξίωσε ποιῆσαι .
καὶ οὐ τοῦτο μόνον πεποίηκεν ὑβριστικόν , ἀλλὰ καὶ γέγραπται , ἢ τὸ λοιπὸν ἐάν τινι προστιμηθῇ δεσμοῦ , εἶναι καταστήσαντι τοὺς ἐγγυητάς , ἦ μὴν ἐκτείσειν , ἀφεῖσθαι .
καίτοι χρῆν αὐτόν , εἰ τὸ δεδέσθαι δεινὸν ἡγεῖτο , μηδενὶ προστιμᾶν ὃς ἂν ὑμῖν ἐγγυητὰς καθιστῇ δεσμοῦ νομοθετῆσαι , μὴ προλαβόντα κατεγνωκότας ὑμᾶς τὸν δεσμὸν μη δ ἐχθρῶς διαθέντα πρὸς ὑμᾶς τὸν ἑαλωκότα , τηνικαῦτα ποιεῖν τὴν ἐξεγγύησιν .
νυνὶ δ , ὥσπερ ἐνδεικνύμενος ὅτι , κ ἂν ὑμῖν δοκῇ δεδέσθαι τινά , αὐτὸς ἀφήσει , τοῦτον τὸν τρόπον τὸν νόμον εἰσήνεγκεν .
ἆρ οὖν τῷ δοκεῖ συμφέρειν τῇ πόλει τοιοῦτος νόμος ὃς δικαστηρίου γνώσεως αὐτὸς κυριώτερος ἔσται , καὶ τὰς ὑπὸ τῶν ὀμωμοκότων γνώσεις τοῖς ἀνωμότοις προστάξει λύειν ;
φαίνεται τοίνυν ὁ τούτου νόμος ταῦτ ἔχων ἀμφότερα .
ὥστ εἴπερ ὑμῶν ἑκάστῳ μέλει τι τῆς πολιτείας καὶ δεῖν οἴεται κυρίαν εἶναι τὴν αὑτοῦ γνώμην περὶ ὧν ἂν ὀμωμοκὼς ψηφίσηται , λυτέος καὶ οὐκ ἐατέος οὗτος ὁ τοιοῦτος νόμος κύριος νυνὶ γενέσθαι 0 .
οὐ τοίνυν ἀπέχρησεν αὐτῷ τὰ δικαστήρι ἄκυρα ποιῆσαι τῶν προστιμημάτων , ἀλλ οὐ δ ἃ δίκαι ὡρίσατ αὐτὸς ἐν τῷ νόμῳ καὶ προσέταξε τοῖς ὠφληκόσιν , οὐ δὲ ταῦθ ἁπλῶς οὐ δ ἀδόλως φανήσεται γεγραφώς , ἀλλ ὡς ἂν μάλιστά τις ὑμᾶς ἐξαπατῆσαι καὶ παρακρούσασθαι βουλόμενος .
σκέψασθε γὰρ ὡς γέγραφεν .
τιμοκράτης εἶπεν φησὶ καὶ εἴ τινι τῶν ὀφειλόντων τῷ δημοσίῳ προστετίμηται κατὰ νόμον ἢ κατὰ ψήφισμα δεσμοῦ ἢ τὸ λοιπὸν προστιμηθῇ , εἶναι αὐτῷ ἢ ἄλλῳ ὑπὲρ ἐκείνου ἐγγυητὰς καταστῆσαι , οὓς ἂν ὁ δῆμος χειροτονήσῃ , ἦ μὴν ἐκτείσειν .
ἐνθυμεῖσθ ἀπὸ τοῦ δικαστηρίου καὶ τῆς καταγνώσεως οἷ διεπήδησεν ·
ἐπὶ τὸν δῆμον , ἐκκλέπτων τὸν ἠδικηκότα καὶ τὴν παράδοσιν αὐτοῦ τὴν τοῖς ἕνδεκα 0 .
τίς γὰρ ἀρχὴ παραδώσει τὸν ὀφλόντα ;
τίς τῶν ἕνδεκα παραλήψεται ;
κελεύοντος μὲν τούτου ἐν τῷ δήμῳ καθιστάναι τοὺς ἐγγυητάς , ἀδυνάτου δ ὄντος αὐθημερὸν ἐκκλησίαν ἅμα καὶ δικαστήριον γενέσθαι , οὐδαμοῦ δ ἐπιτάττοντος φυλάττειν τέως ἂν καταστήσῃ τοὺς ἐγγυητάς .
καίτοι τί ποτ ἦν δι ὃ προσγράψαι σαφῶς ὤκνησεν τὴν δ ἀρχὴν τὸν ὀφλόντα φυλάττειν τέως ἂν καταστήσῃ τοὺς ἐγγυητάς ;
πότερ οὐχὶ δίκαιον 0 ;
εὖ οἶδ ὅτι πάντες ἂν φήσαιτε 0 .
ἀλλ ἐναντίον ἦν τινὶ τοῦτο νόμῳ ;
οὔκ , ἀλλὰ μόνον κατὰ τοὺς νόμους 0 .
τί ποτ οὖν ἦν ;
οὐδὲν ἂν ἄλλο τις εὕροι πλὴν ὅτι οὐχ ὅπως δώσουσι δίκην ὧν ἂν ὑμεῖς καταγνῶτ ἐσκόπει , ἀλλ ὅπως μή 0 .
εἶτα πῶς γέγραπται μετὰ ταῦτα ;
καθιστάναι τοὺς ἐγγυητὰς ἦ μὴν ἐκτείσειν τὸ ἀργύριον ὃ ὦφλεν .
ἐνταυθὶ πάλιν τῶν ἱερῶν μὲν χρημάτων τὴν δεκαπλασίαν ὑφῄρηται , τῶν δ ὁσίων , ὁπόσων ἐν τῷ νόμῳ διπλασιάζεται , τὸ ἥμισυ 0 .
πῶς δὴ τοῦτο ποιεῖ ;
γράψας ἀντὶ μὲν τοῦ τιμήματος τὸ ἀργύριον , ἀντὶ δὲ τοῦ τὸ γιγνόμενον , ὃ ὦφλεν 0 .
εἰ μὲν ἔγραψε καθιστάναι τοὺς ἐγγυητὰς ἦ μὴν ἐκτείσειν τὸ τίμημα τὸ γιγνόμενον , προσπεριειλήφει τοὺς νόμους ἂν καθ οὓς τὰ μὲν διπλᾶ , τὰ δὲ καὶ δεκαπλᾶ γίγνεται τῶν ὀφλημάτων ·
ὥστ ἐκ τούτων ἦν ἀνάγκη τοῖς ὀφλοῦσιν τὸ γεγραμμένον τ ἐκτίνειν καὶ τὰς ἐκ τῶν νόμων προσούσας ζημίας καταβάλλειν .
νῦν δ ἐν τῷ γράψαι τὴν κατάστασιν εἶναι τῶν ἐγγυητῶν ἦ μὴν ἐκτείσειν τὸ ἀργύριον ὃ ὦφλεν , ἐκ τῆς λήξεως καὶ τῶν γραμμάτων ἐφ οἷς ἕκαστος εἰσήχθη ποιεῖ τὴν ἔκτισιν , ἐν οἷς πᾶσιν ἁπλοῦν ὅ τις ὦφλεν ἀργύριον γέγραπται 0 .
μετὰ ταῦτα τοίνυν τηλικοῦτο πρᾶγμ ἀνελὼν ἐν τῇ τῶν ῥημάτων μεταθέσει , προσέγραψεν τοὺς δὲ προέδρους ἐπιχειροτονεῖν ἐπάναγκες , ὅταν τις καθιστάναι βούληται , παρὰ πάντα τὸν νόμον οἰόμενος δεῖν σῴζειν τὸν ἠδικηκότα καὶ τὸν ἐν ὑμῖν ἑαλωκότα .
δοὺς γὰρ ὅταν βούληται τὴν κατάστασιν αὐτῷ τῶν ἐγγυητῶν , ἐπ ἐκείνῳ πεποίηκεν μηδέποτ ἐκτεῖσαι μη δὲ δεθῆναι .
τίς γὰρ οὐ ποριεῖται φαύλους ἀνθρώπους , οὓς ὅταν ὑμεῖς ἀποχειροτονήσητ ἀπηλλάξεται ;
ἐὰν γάρ τις ὡς οὐ καθιστάντα τοὺς ἐγγυητὰς ἀξιοῖ δεδέσθαι , φήσει καὶ καθιστάναι καὶ καταστήσειν , καὶ δείξει τὸν τούτου νόμον , ὃς καθιστάναι μὲν ὅταν βούληται κελεύει , φυλάττειν δὲ τέως οὐ λέγει , οὐ δ , ἂν ἀποχειροτονήσηθ ὑμεῖς τοὺς ἐγγυητάς , προστάττει δεδέσθαι , ἀλλ ὡς ἀληθῶς ὥσπερ ἀλεξιφάρμακόν ἐστι τοῖς ἀδικεῖν βουλομένοις 0 .
τῷ δὲ καταστήσαντι φησὶ τοὺς ἐγγυητάς , ἐὰν ἀποδιδῷ τῇ πόλει τὸ ἀργύριον .
πάλιν ἐνταῦθ ἐπέμειν ἐπὶ τοῦ κακουργήματος ὃ μικρῷ πρότερον εἶπον , καὶ οὐκ ἐπελάθετο , οὐ δ ἔγραψε τὸ τίμημα τὸ γιγνόμενον , ἀλλὰ τὸ ἀργύριον ὃ ὦφλεν , ἐὰν ἀποδιδῷ , ἀφεῖσθαι τοῦ δεσμοῦ .
ἐὰν δὲ μὴ καταβάλῃ τὸ ἀργύριον ἢ αὐτὸς ἢ οἱ ἐγγυηταὶ ἐπὶ τῆς ἐνάτης πρυτανείας , τὸν μὲν ἐξεγγυηθέντα δεδέσθαι , τῶν δ ἐγγυητῶν δημοσίαν εἶναι τὴν οὐσίαν 0 .
ἐν δὴ τῷ τελευταίῳ τούτῳ παντελῶς αὐτὸς αὑτοῦ κατήγορος , ὡς ἀδικεῖ , γεγονὼς φανήσεται .
οὐ γὰρ ὅλως τὸ δεδέσθαι τινὰ τῶν πολιτῶν αἰσχρὸν ἢ δεινὸν νομίσας ἀπεῖπε μὴ δεῖν , ἀλλὰ τὸν καιρὸν ἐν ᾧ τὸν ἠδικηκότ ἐνῆν παρόντα λαβεῖν ἐκκλέψας , τ οὔνομα μὲν τῆς τιμωρίας ἔλιπεν τοῖς ἀδικουμένοις ὑμῖν , τὸ δ ἔργον ἀφείλετο .
καὶ παρ ἀκόντων ἔδωκ ἄφεσιν τοῖς τὰ ὑμέτερ ἀξιοῦσιν ἔχειν βίᾳ , καὶ μόνον οὐ προσέγραψε δίκην ἐξεῖναι λαχεῖν αὐτῷ κατὰ τῶν δικαστῶν τῶν προστιμησάντων τοῦ δεσμοῦ .
ὃ δέ , πολλῶν ὄντων καὶ δεινῶν ὧν ἐν τῷ νόμῳ τέθηκε , μάλιστ ἄξιόν ἐστ ἀγανακτῆσαι , βούλομαι πρὸς ὑμᾶς εἰπεῖν .
δι ὅλου γὰρ τοῦ νόμου τῷ καταστήσαντι τοὺς ἐγγυητὰς ἅπαντα λέγει , τῷ δὲ μὴ καθιστάντι μή τε βελτίους μή τε χείρους , μη δ ὅλως προσέχοντι τὸν νοῦν ὑμῖν , οὐδεμίαν οὔ τε δίκην οὔ τε τιμωρίαν προσγέγραφεν , ἀλλ ἄδειαν πεποίηκε τοσαύτην ὅσην οἷόν τε γενέσθαι πλείστην 0 .
καὶ γὰρ τὸν χρόνον ὃν διώρισε , τὴν ἐνάτην πρυτανείαν , τῷ καταστήσαντι λέγει τοὺς ἐγγυητάς .
προσέγραψε δημοσίαν εἶναι τὴν οὐσίαν τὴν τῶν ἐγγυητῶν , ἂν μή τις ἐκτείσῃ ·
τοῦ δὲ μὴ καταστήσαντος οὐκ ἔνι δήπουθεν ὑπάρχειν ἐγγυητάς .
καὶ τοῖς μὲν προέδροις , οἳ κεκληρωμένοι καθίζουσιν ἐξ ὑμῶν , ἐπάναγκες ἐποίησεν , ὅταν καθιστῇ τις , δέχεσθαι ·
τοῖς δ ἀδικοῦσι τὴν πόλιν οὐδεμίαν προσέγραψεν ἀνάγκην , ἀλλ ὥσπερ εὐεργέταις αἵρεσιν αὐτοῖς ἔδωκεν εἰ χρὴ δοῦναι δίκην ἢ μή 0 .
καίτοι πῶς ἂν ἀσυμφορώτερος ὑμῖν τούτου γένοιτο νόμος ἢ κάκιον ἔχων ;
ὃς πρῶτον μὲν περὶ τῶν ἐκ τοῦ παρεληλυθότος χρόνου κριθέντων ἐναντία τοῖς ὑφ ὑμῶν ἐγνωσμένοις προστάττει , δεύτερον δὲ περὶ τῶν μελλόντων κριθήσεσθαι προστιμᾶν κελεύων τοὺς δικαστὰς τοὺς ὀμωμοκότας , ἄκυρα τὰ προστιμήματα ποιεῖ , πρὸς δὲ τούτοις ἐπιτίμους τοὺς ὀφείλοντας οὐ τὰ προσήκοντ ἐκτίνοντας καθίστησιν , ὅλως δ ἐπιδείκνυσι μάτην ὀμνύντας , τιμῶντας , δικάζοντας , ὀργιζομένους , ἅπαντα ποιοῦντας ὑμᾶς .
ἐγὼ μὲν γάρ , εἰ Κριτίας ὁ γενόμενος τῶν τριάκοντ εἰσέφερεν τὸν νόμον , οὐκ ἂν ἄλλον τρόπον οἶμαι γράψαντ εἰσενεγκεῖν ἢ τοῦτον 0 .
ὅτι τοίνυν ὅλην συγχεῖ τὴν πολιτείαν καὶ καταλύει πάντα τὰ πράγμαθ ὁ νόμος , καὶ πολλὰς φιλοτιμίας περιαιρεῖται τῆς πόλεως , καὶ τοῦτο ῥᾳδίως ὑμᾶς νομίζω μαθήσεσθαι .
ἴστε γὰρ δήπου τοῦθ ὅτι σῴζεται πολλάκις ἡμῶν ἡ πόλις διὰ τὰς στρατείας καὶ τὰς ναυτικὰς καὶ τὰς πεζάς , καὶ πολλὰ καὶ καλὰ πολλάκις ἤδη διεπράξασθε καὶ σώσαντές τινας καὶ τιμωρησάμενοι καὶ διαλλάξαντες .
πῶς οὖν ἀνάγκη τὰ τοιαῦτα διοικεῖν ἐστιν ;
διὰ ψηφισμάτων καὶ νόμων τοῖς μὲν εἰσφέρειν ἐπιτάττοντας , τοὺς δὲ τριηραρχεῖν κελεύοντας , τοὺς δὲ πλεῖν , τοὺς δ ἕκαστα ποιεῖν ὧν δεῖ 0 1 2 .
οὐκοῦν ταῦθ ὅπως γίγνηται δικαστήρια πληροῦτε καὶ καταγιγνώσκετε δεσμὸν τῶν ἀκοσμούντων .
σκέψασθε δὴ τὸν τοῦ καλοῦ κ ἀγαθοῦ τούτου νόμον , ὡς λυμαίνεται ταῦτα καὶ διαφθείρει .
γέγραπται γὰρ δήπου , καὶ εἴ τινι τῶν ὀφειλόντων προστετίμηται δεσμοῦ ἢ καὶ τὸ λοιπὸν προστιμηθῇ , εἶναι καταστήσαντι ἐγγυητάς , ἦ μὴν ἐπὶ τῆς ἐνάτης πρυτανείας ἐκτείσειν τὸ ἀργύριον , ἀφεῖσθαι τοῦ δεσμοῦ .
τίς οὖν πόρος ἔσται ;
τίν ἀποσταλήσεται τρόπον ἡ στρατιά ;
πῶς τὰ χρήματ εἰσπράξομεν , ἂν ἕκαστος ὀφλισκάνων ἐγγυητὰς καθιστῇ κατὰ τὸν τούτου νόμον , ἀλλὰ μὴ τὸ προσῆκον ποιῇ ;
ἐροῦμεν νὴ Δία τοῖς Ἕλλησιν Τιμοκράτους νόμος ἐστὶ παρ ἡμῖν ·
ἀναμείνατ οὖν τὴν ἐνάτην πρυτανείαν ·
εἶτα τότ ἔξιμεν ·
ἂν δ ὑπὲρ ὑμῶν αὐτῶν ἀμύνεσθαι δέῃ , ἆρά γ οἴεσθε τοὺς ἐχθροὺς τὰς τῶν παρ ἡμῖν πονηρῶν διαδύσεις καὶ κακουργίας ἀναμενεῖν ;
ἢ τὴν πόλιν , αὑτὴν ἐμποδίζοντας νόμους εἰ θήσεται καὶ τ ἀναντία τῶν συμφερόντων λέγοντας , δυνήσεσθαί τι ποιῆσαι τῶν δεόντων 0 ;
ἀλλ ἀγαπητόν , ὦ ἄνδρες Ἀθηναῖοι , εἰ πάντων καλῶς ἐχόντων ἡμῖν καὶ μηδενὸς ὄντος τοιούτου νόμου , κρατοῖμεν τῶν ἐχθρῶν καὶ ταῖς ὀξύτησι δυναίμεθα καὶ τοῖς τοῦ πολέμου καιροῖς ἀκολουθεῖν καὶ μηδενὸς ὑστερίζειν 0 .
ἀλλὰ μὴν εἰ φαίνει τοιοῦτον τεθηκὼς νόμον ὃς τὰ τοιαῦτα λυμαίνεται δι ὧν ἡ πόλις καὶ σεμνὴ καὶ λαμπρὰ παρὰ πᾶσι καθέστηκεν , πῶς οὐχὶ δικαίως ὁτιοῦν ἂν πάθοις ;
ἔτι τοίνυν , ὦ ἄνδρες Ἀθηναῖοι , τὴν διοίκησιν ἀναιρεῖ , τήν θ ἱερὰν καὶ τὴν ὁσίαν .
ὡς δέ , ἐγὼ φράσω .
ἔστιν ὑμῖν κύριος νόμος , καλῶς εἴπερ τις καὶ ἄλλος κείμενος , τοὺς ἔχοντας τά θ ἱερὰ καὶ τὰ ὅσια χρήματα καταβάλλειν εἰς τὸ βουλευτήριον , εἰ δὲ μή , τὴν βουλὴν αὐτοὺς εἰσπράττειν χρωμένην τοῖς νόμοις τοῖς τελωνικοῖς 0 1 .
διὰ τοίνυν τοῦ νόμου τούτου διοικεῖται τὰ κοινά ·
τὰ γὰρ εἰς τὰς ἐκκλησίας καὶ τὰς θυσίας καὶ τὴν βουλὴν καὶ τοὺς ἱππέας καὶ τ ἄλλα χρήματ ἀναλισκόμενα , οὗτός ἐσθ ὁ νόμος ὁ ποιῶν προσευπορεῖσθαι 0 .
οὐ γὰρ ὄντων ἱκανῶν τῶν ἐκ τῶν τελῶν χρημάτων τῇ διοικήσει , τὰ προσκαταβλήματ ὀνομαζόμενα διὰ τὸν τοῦ νόμου τούτου φόβον καταβάλλεται .
πῶς οὖν οὐχ ἅπαντ ἀνάγκη καταλυθῆναι τὰ τῆς πόλεως , ὅταν αἱ μὲν τῶν τελῶν καταβολαὶ μὴ ὦσ ἱκαναὶ τῇ διοικήσει , ἀλλ ἐνδέῃ πολλῶν , καὶ μη δὲ ταῦτ ἀλλ ἢ περὶ λήγοντα τὸν ἐνιαυτὸν ᾖ λαβεῖν , τὰ δὲ προσκαταβλήματα τοὺς μὴ τιθέντας μὴ ᾖ κυρία δεῖν ἡ βουλὴ μη δὲ τὰ δικαστήρια , ἀλλὰ καθιστῶσιν ἐγγυητὰς ἄχρι τῆς ἐνάτης πρυτανείας 0 1 2 ;
τὰς δ ὀκτὼ τί ποιήσομεν ;
εἰπέ , Τιμόκρατες ·
οὐ σύνιμεν καὶ βουλευσόμεθ ἄν τι δέῃ ;
εἶτ ἔτι δημοκρατησόμεθα ;
οὐ δικάσει τὰ δικαστήρια τά τ ἴδια καὶ τὰ δημόσια ;
καὶ τίς ὑπάρξει τοῖς ἀδικουμένοις ἀσφάλεια ;
οὐκ εἴσεισιν ἡ βουλὴ καὶ διοικήσει τὰ ἐκ τῶν νόμων ;
καὶ τί λοιπὸν ἔσθ ἡμῖν ἀλλ ἢ καταλελύσθαι 0 ;
ἀλλὰ νὴ Δί ἀμισθεὶ ταῦτα ποιήσομεν .
καὶ πῶς οὐ δεινόν , εἰ διὰ τὸν νόμον , ὃν σὺ τέθηκας μισθὸν λαβών , ἄμισθος ὁ δῆμος καὶ ἡ βουλὴ καὶ τὰ δικαστήρι ἔσται 0 ;
χρῆν γὰρ τοῦτό γέ σ , ὦ Τιμόκρατες , προσγράψαι τῷ νόμῳ , οὗπερ ἐποίεις κατὰ τῶν τελωνῶν καὶ τῶν ἐγγυητῶν , καὶ εἰ κατά τινων ἐν ἄλλῳ τινὶ νόμῳ ἢ ψηφίσματι τὰς αὐτὰς εἴρηται πράξεις ὧν ὀφείλουσιν εἶναι ἃς περὶ τῶν τελωνῶν , καὶ κατὰ τούτων εἶναι τὰς πράξεις κατὰ τοὺς ὑπάρχοντας νόμους 0 .
νῦν δὲ κύκλῳ φεύγων τοὺς νόμους τοὺς τελωνικούς , ὅτι τὸ ψήφισμα τὸ Εὐκτήμονος εἴρηκε πράττειν τοὺς ὠφληκότας κατὰ τούτους τοὺς νόμους , διὰ ταῦτ οὐ προσέγραψε τοῦτο .
ἐκ δὲ τούτου τοῦ τρόπου τὴν μὲν ὑπάρχουσαν τιμωρίαν λύσας κατὰ τῶν τὰ τῆς πόλεως ἐχόντων , ἑτέραν δ οὐ γράψας πάντα τὰ πράγματ ἀναιρεῖ , δῆμον , ἱππέας , βουλήν , ἱερά , ὅσια ·
ἀνθ ὧν , ἄνπερ ὑμεῖς , ὦ ἄνδρες Ἀθηναῖοι , σωφρονῆτε , κολασθεὶς καὶ δοὺς ἀξίαν δίκην τοῖς ἄλλοις παράδειγμα γενήσεται μὴ τιθέναι τοιούτους νόμους .
οὐ τοίνυν μόνον τὰ δικαστήρι ἄκυρα ποιεῖ τῶν προστιμημάτων , τοῖς ἀδικοῦσι τὰ κοινὰ δίδωσιν ἄδειαν , τὰς ὑπὲρ τῆς πόλεως στρατείας λυμαίνεται , τὴν διοίκησιν καταλύει , ἀλλὰ καὶ τοῖς κακούργοις καὶ τοῖς πατραλοίαις καὶ τοῖς ἀστρατεύτοις βοηθοῦντα τέθηκε τὸν νόμον ·
τὰς γὰρ ὑπαρχούσας ἐκ τῶν νῦν κυρίων νόμων τιμωρίας καταλύει .
λεγόντων γὰρ τῶν νόμων οὓς ἔθηκε Σόλων , οὐδὲν ὅμοιος ὢν τούτῳ νομοθέτης , ἄν τις ἁλῷ κλοπῆς καὶ μὴ τιμηθῇ θανάτου , προστιμᾶν αὐτῷ δεσμόν , κ ἄν τις ἁλοὺς κακώσεως τῶν γονέων εἰς τὴν ἀγορὰν ἐμβάλλῃ , δεδέσθαι , κ ἂν ἀστρατείας τις ὄφλῃ καί τι τῶν αὐτῶν τοῖς ἐπιτίμοις ποιῇ , καὶ τοῦτον δεδέσθαι , Τιμοκράτης ἅπασι τούτοις ἄδειαν ποιεῖ , τῇ καταστάσει τῶν ἐγγυητῶν τὸν δεσμὸν ἀφαιρῶν .
ὥστ ἔμοιγε δοκεῖ  καὶ γὰρ εἰ φορτικώτερον εἶναι τὸ ῥηθησόμενον δόξει , λέξω καὶ οὐκ ἀποτρέψομαι  κατὰ τοῦτ αὔτ ἄξιον αὐτὸν εἶναι θανάτῳ ζημιῶσαι , ἵν ἐν Ἅιδου τοῖς ἀσεβέσιν θῇ τοῦτον τὸν νόμον , ἡμᾶς δὲ τοὺς ζῶντας τοῖσδε τοῖς ὁσίοις καὶ δικαίοις ἐᾷ τὸ λοιπὸν χρῆσθαι .
ἀνάγνωθι δὲ καὶ τούτους τοὺς νόμους .
νΟμΟΙ ΚΛΟΠΗΣ , ΚΑΚΩΣΕΩΣ ΓΟΝΕΩΝ , ΑΣΤΡΑΤΕΙΑΣ 0 .
ὅ τι ἄν τις ἀπολέσῃ , ἐὰν μὲν αὐτὸ λάβῃ , τὴν διπλασίαν καταδικάζειν , ἐὰν δὲ μή , τὴν διπλασίαν πρὸς τοῖς ἐπαιτίοις 0 1 .
δεδέσθαι δ ἐν τῇ ποδοκάκκῃ τὸν πόδα πένθ ἡμέρας καὶ νύκτας ἴσας , ἐὰν προστιμήσῃ ἡ ἡλιαία .
προστιμᾶσθαι δὲ τὸν βουλόμενον , ὅταν περὶ τοῦ τιμήματος ᾖ 0 .
ἐὰν δέ τις ἀπαχθῇ , τῶν γονέων κακώσεως ἑαλωκὼς ἢ ἀστρατείας ἢ προειρημένον αὐτῷ τῶν νόμων εἴργεσθαι , εἰσιὼν ὅποι μὴ χρή , δησάντων αὐτὸν οἱ ἕνδεκα καὶ εἰσαγόντων εἰς τὴν ἡλιαίαν , κατηγορείτω δὲ ὁ βουλόμενος οἷς ἔξεστιν 0 .
ἐὰν δ ἁλῷ , τιμάτω ἡ ἡλιαία ὅ τι χρὴ παθεῖν αὐτὸν ἢ ἀποτεῖσαι .
ὅμοιός γ , οὐ γάρ 0 ;
ὦ ἄνδρες Ἀθηναῖοι , Σόλων νομοθέτης καὶ Τιμοκράτης 0 .
ὁ μέν γε καὶ τοὺς ὄντας βελτίους ποιεῖ καὶ τοὺς μέλλοντας ἔσεσθαι ·
ὁ δὲ καὶ τοῖς γεγενημένοις πονηροῖς , ὅπως μὴ δώσουσι δίκην , ὁδὸν δείκνυσιν , καὶ τοῖς οὖσιν ὅπως ἄδεια γενήσεται κακουργεῖν εὑρίσκει , καὶ τοῖς μέλλουσιν ἔσεσθαι , τοὺς ἐξ ἁπάντων τῶν χρόνων πονηρούς , ὅπως ἔσονται σῷοι καὶ μηδὲν πείσονται , παρασκευάζων 0 .
καίτοι τίν ἂν ἀξίαν δοίης δίκην , ἢ τί σὺ παθὼν ἂν τὰ προσήκοντ εἴης πεπονθώς , ὅς , τὰ μὲν ἄλλ ἐῶ , ἀλλὰ τοὺς τῷ γήρᾳ βοηθοὺς νόμους λυμαίνει , οἳ καὶ ζῶντας ἀναγκάζουσι τοὺς γονέας τρέφειν , καὶ ἐπειδὰν ἀποθάνωσιν , ὅπως τῶν νομιζομένων τύχωσι παρασκευάζουσιν ;
ἢ πῶς οὐ κάκιστος ἁπάντων ἀνθρώπων δικαίως ἂν νομίζοιο , ὅστις , ὦ κατάρατε , περὶ πλείονος φαίνει τοὺς κλέπτας καὶ τοὺς κακούργους καὶ τοὺς ἀστρατεύτους τῆς πατρίδος ποιούμενος , καὶ διὰ τούτους καθ ἡμῶν νόμον τίθης ;
βούλομαι τοίνυν ὑμῖν , ἃ ὑπεσχόμην ἐν ἀρχῇ τοῦ λόγου , ἀπολογίσασθαι πεποιηκότ ἐμαυτόν .
ἔφην γὰρ αὐτὸν ἐξελέγξειν κατὰ πάντ ἔνοχον ὄντα τῇ γραφῇ , πρῶτον μὲν παρὰ τοὺς νόμους νομοθετοῦντα , δεύτερον δ ὑπεναντία τοῖς οὖσι νόμοις γεγραφότα , τρίτον δὲ τοιαῦτα δι ὧν βλάπτει τὴν πόλιν .
οὐκοῦν ἠκούσατε τῶν νόμων , ἃ κελεύουσι ποιεῖν τὸν τιθέντα νόμον καινόν ·
καὶ πάλιν ὑμᾶς ἐδίδαξ ὅτι τούτων οὐ δ ὁτιοῦν ἐποίησεν οὗτος .
καὶ μὴν κ ἀκείνων ἠκούετε τῶν νόμων οἷς ἐναντίος ὢν ἐφαίνεθ ὁ τούτου ·
καὶ τούτους ὅτι πρὶν λῦσαι τόνδε τέθηκεν ἐπίστασθε .
ἀλλὰ μὴν ὅτι γ οὐκ ἐπιτήδειος , ἀκηκόατε 0 ·
ἄρτι γὰρ λέγων ἐπαυσάμην .
οὐκοῦν κατὰ πάντ ἀδικεῖ φανερῶς , καὶ οὐδὲν ἔσθ ὅ τι φροντίσας οὐ δ εὐλαβηθεὶς φαίνεται , ἀλλ ἔμοιγε δοκεῖ , κ ἂν εἰ πρὸς τούτοις ἄλλο τι μὴ ποιεῖν ἐγέγραπτ ἐν τοῖς οὖσι νόμοις , κ ἂν τοῦτο ποιῆσαι .
πανταχόθεν μὲν τοίνυν δῆλός ἐσθ ὅτι ταῦτ ἔγραψ ἐπιβουλεύσας καὶ οὐ γνώμῃ διαμαρτών , μάλιστα δ ἐκ τοῦ πάντα τὸν νόμον μέχρι τῆς ὑστάτης συλλαβῆς τοιοῦτον εἶναι ·
οὐ δὲ γὰρ οὐ δ ἄκων οὐδὲν ἔθηκεν ὀρθῶς ἔχον , οὐ δ ὡς ὑμῖν ἔμελλε λυσιτελήσειν .
πῶς οὖν οὐκ εἰκὸς μισεῖν καὶ τιμωρεῖσθαι τοῦτον , ὅστις τοῦ μὲν δήμου ἠδικημένου ἠμέλησεν , ὑπὲρ δὲ τῶν ἠδικηκότων καὶ ὕστερον ἀδικησόντων τοὺς νόμους ἔθηκεν 0 ;
θαυμάζω δ , ὦ ἄνδρες δικασταί , τῆς ἀναιδείας αὐτοῦ , τὸ ἡνίκα μὲν ἦρχεν αὐτὸς μετ Ἀνδροτίωνος , τὸν ἔλεον τοῦτον ἐπὶ τῷ πλήθει τῷ ὑμετέρῳ μὴ ποιήσασθαι , τῷ ἀπειρηκότι τὰ ἑαυτοῦ χρήματ εἰσφέροντι , ἐπειδὴ δ Ἀνδροτίων ἔδει ἃ πάλαι ὑφῄρητο τῆς πόλεως χρήματα καταθεῖναι , τὰ μὲν ἱερά , τὰ δ ὅσια , τότε θεῖναι τὸν νόμον ἐπ ἀποστερήσει τῶν μὲν ὁσίων τῆς διπλασίας , τῶν ἱερῶν δὲ τῆς δεκαπλασίας .
καὶ οὕτω πρὸς τὸ πλῆθος τὸ ὑμέτερον προσενήνεκται ὁ αὐτίκα δὴ μάλ ὑπὲρ τοῦ δήμου φήσων τὸν νόμον τοῦτον θεῖναι .
δικαίως δ ἂν ἐμοὶ δοκεῖ παθεῖν ὁτιοῦν , ὅστις οἴεται δεῖν , εἰ μέν τις ἀγορανόμος ἢ ἀστυνόμος ἢ δικαστὴς κατὰ δήμους γενόμενος κλοπῆς ἐν ταῖς εὐθύναις ἑάλωκεν , ἄνθρωπος πένης καὶ ἰδιώτης καὶ πολλῶν ἄπειρος καὶ κληρωτὴν ἀρχὴν ἄρξας , τούτῳ μὲν τὴν δεκαπλασίαν εἶναι , καὶ νόμον οὐδένα τοῖς τοιούτοις ἐπικουροῦντα τίθησιν ·
εἰ δέ τινες πρέσβεις αἱρεθέντες ὑπὸ τοῦ δήμου , πλούσιοι ὄντες , ὑφείλοντο χρήματα πολλά , τὰ μὲν ἱερά , τὰ δ ὅσια , καὶ εἶχον χρόνον πολύν , τούτοις ὅπως μηδὲν πείσονται μή θ ὧν οἱ νόμοι μή θ ὧν τὰ ψηφίσματα προστάττει , μάλ ἀκριβῶς εὗρεν 0 .
καίτοι γ ὁ Σόλων , ὦ ἄνδρες δικασταί , ᾧ οὐ δ ἂν αὐτὸς Τιμοκράτης φήσειεν ὅμοιος νομοθέτης εἶναι , οὐχ ὅπως ἀσφαλῶς κακουργήσουσι φαίνεται παρασκευάζων τοῖς τοιούτοις , ἀλλ ὅπως ἢ μὴ ἀδικήσουσιν ἢ δώσουσι δίκην ἀξίαν , καὶ νόμον εἰσήνεγκεν , εἰ μέν τις μεθ ἡμέραν ὑπὲρ πεντήκοντα δραχμὰς κλέπτοι , ἀπαγωγὴν πρὸς τοὺς ἕνδεκ εἶναι , εἰ δέ τις νύκτωρ ὁτιοῦν κλέπτοι , τοῦτον ἐξεῖναι καὶ ἀποκτεῖναι καὶ τρῶσαι διώκοντα καὶ ἀπαγαγεῖν τοῖς ἕνδεκα , εἰ βούλοιτο 0 .
τῷ δ ἁλόντι ὧν αἱ ἀπαγωγαί εἰσιν , οὐκ ἐγγυητὰς καταστήσαντι ἔκτισιν εἶναι τῶν κλεμμάτων , ἀλλὰ θάνατον τὴν ζημίαν 0 .
καὶ εἴ τίς γ ἐκ Λυκείου ἢ ἐξ Ἀκαδημείας ἢ ἐκ Κυνοσάργους ἱμάτιον ἢ ληκύθιον ἢ ἄλλο τι φαυλότατον , ἢ εἰ τῶν σκευῶν τι τῶν ἐκ τῶν γυμνασίων ὑφέλοιτο ἢ ἐκ τῶν λιμένων , ὑπὲρ δέκα δραχμάς , καὶ τούτοις θάνατον ἐνομοθέτησεν εἶναι τὴν ζημίαν 0 .
εἰ δέ τις ἰδίαν δίκην κλοπῆς ἁλοίη , ὑπάρχειν μὲν αὐτῷ διπλάσιον ἀποτεῖσαι τὸ τιμηθέν , προστιμῆσαι δ ἐξεῖναι τῷ δικαστηρίῳ πρὸς τῷ ἀργυρίῳ δεσμὸν τῷ κλέπτῃ , πένθ ἡμέρας καὶ νύκτας ἴσας , ὅπως ὁρῷεν ἅπαντες αὐτὸν δεδεμένον .
καὶ τούτων ὀλίγῳ πρότερον ἠκούσατε τῶν νόμων .
ᾤετο γὰρ δεῖν τόν γε τὰ αἴσχρ ἔργ ἐργαζόμενον μὴ ἃ ὑφείλετο μόνον ἀποδόντ ἀπηλλάχθαι  πολλοὶ γὰρ αὐτῷ ἐδόκουν οὕτω γ οἱ κλέπται ἔσεσθαι , εἰ μέλλοιεν λαθόντες μὲν ἕξειν , μὴ λαθόντες δ αὐτὰ μόνον καταθήσειν  , ἀλλὰ ταῦτα μὲν διπλάσια καταθεῖναι , δεθέντα δὲ πρὸς τούτῳ τῷ τιμήματι ἐν αἰσχύνῃ ζῆν ἤδη τὸν ἄλλον βίον .
ἀλλ οὐ Τιμοκράτης , ἀλλ ὅπως ἁπλᾶ μέν , ἃ δεῖ διπλάσια , καταθήσουσιν παρεσκεύασε , μη δ ὁτιοῦν δ ἐπιτίμιον ἔσται πρὸς τούτοις .
καὶ οὐκ ἀπέχρησεν ὑπὲρ τῶν μελλόντων αὐτῷ ταῦτ ἀδικεῖν , ἀλλὰ καὶ εἴ τις ἄρ ἠδικηκὼς καὶ κεκολασμένος ἦν , καὶ τοῦτον ἀφῆκεν .
καίτοι ἔγωγ ᾤμην δεῖν τὸν νομοθετοῦντα περὶ τῶν μελλόντων ἔσεσθαι , οἷα δεῖ γίγνεσθαι καὶ ὡς ἕκαστ ἔχειν , καὶ τὰς τιμωρίας ὁποίας τινὰς ἐφ ἑκάστοις δεῖ τοῖς ἀδικήμασιν εἶναι , περὶ τούτων νομοθετεῖν ·
τοῦτο γάρ ἐστι τὸ ἐφ ἅπασι τοῖς πολίταις κοινοὺς τοὺς νόμους τιθέναι .
τὸ δὲ περὶ τῶν γεγονότων πραγμάτων νόμους γράφειν , οὐ νομοθετεῖν ἐστιν , ἀλλὰ τοὺς ἀδικοῦντας σῴζειν .
σκοπεῖτε δ ὡς ἀληθῆ λέγω , ἐκ τωνδί .
εἰ μὲν γὰρ Εὐκτήμων ἑάλω τὴν τῶν παρανόμων γραφήν , οὐκ ἂν ἔθηκε τοῦτον τὸν νόμον Τιμοκράτης , οὐ δ ἂν ἐδεῖθ ἡ πόλις τούτου τοῦ νόμου , ἀλλ ἐξήρκει ἂν αὐτοῖς ἀπεστερηκόσι τὴν πόλιν τὰ χρήματα τῶν ἄλλων μὴ φροντίζειν .
νῦν δ , ἐπειδὴ ἀπέφυγεν , τὸ μὲν ὑμέτερον δόγμα καὶ τὴν τοῦ δικαστηρίου ψῆφον καὶ τοὺς ἄλλους νόμους ἀκύρους οἴεται δεῖν εἶναι , αὑτὸν δὲ καὶ τὸν αὑτοῦ νόμον κύριον .
καίτοι , ὦ Τιμόκρατες , οἱ μὲν ὄντες ἡμῖν κύριοι νόμοι τουτουσὶ ποιοῦσι κυρίους ἁπάντων , καὶ διδόασιν αὐτοῖς ἀκούσασιν , ὁποῖον ἄν τι νομίζωσι τ ἀδίκημα , τοιαύτῃ περὶ τοῦ ἠδικηκότος χρῆσθαι τῇ ὀργῇ , μέγα μεγάλῃ , μικρὸν μικρᾷ 0 .
ὅταν γὰρ ᾖ ὅ τι χρὴ παθεῖν ἢ ἀποτεῖσαι , τὸ τιμᾶν ἐπὶ τούτοις γίγνεται .
σὺ τοίνυν τὸ παθεῖν ἀφαιρεῖς τὸν δεσμὸν ἀφιείς ·
καὶ ταῦτα τίσιν 0 ;
τοῖς κλέπταις , τοῖς ἱεροσύλοις , τοῖς πατραλοίαις , τοῖς ἀνδροφόνοις , τοῖς ἀστρατεύτοις , τοῖς λιποῦσι τὰς τάξεις 0 ·
τούτους γὰρ πάντας σῴζεις τῷ νόμῳ .
καίτοι ὅστις ἐν δημοκρατίᾳ νομοθετῶν μή θ ὑπὲρ τῶν ἱερῶν μή θ ὑπὲρ τοῦ δήμου νομοθετεῖ , ἀλλ ὑπὲρ ὧν εἶπον ἀρτίως , πῶς οὐ δίκαιός ἐστι τῆς ἐσχάτης τιμωρίας τυχεῖν ;
οὐ γὰρ δὴ ἐρεῖ γ ὡς τοὺς τοιούτους οὐ καὶ προσήκει καὶ οἱ νόμοι κελεύουσιν ταῖς μεγίσταις τιμωρίαις ἐνόχους εἶναι , οὐ δ ὡς οὗτοι , ὑπὲρ ὧν εὕρηκε τὸν νόμον , οὐ καὶ κλέπται καὶ ἱερόσυλοί εἰσιν , τὰ μὲν ἱερά , τὰς δεκάτας τῆς θεοῦ καὶ τὰς πεντηκοστὰς τῶν ἄλλων θεῶν , σεσυληκότες καὶ ἀντὶ τοῦ ἀποδοῦναι αὐτοὶ ἔχοντες , τὰ δ ὅσια , ἃ ἐγίγνετο ὑμέτερα , κεκλοφότες 0 .
διαφέρει δὲ τοσοῦτον αὐτῶν ἡ ἱεροσυλία τῶν ἄλλων , ὅτι τὴν ἀρχὴν οὐ δ ἀνήνεγκαν εἰς τὴν ἀκρόπολιν , δέον αὐτούς .
οἶμαι δέ , νὴ τὸν Δία τὸν Ὀλύμπιον , ὦ ἄνδρες δικασταί , οὐκ ἀπὸ τ αὐτομάτου τὴν ὕβριν καὶ τὴν ὑπερηφανίαν ἐπελθεῖν Ἀνδροτίωνι , ἀλλ ὑπὸ τῆς θεοῦ ἐπιπεμφθεῖσαν , ἵν , ὥσπερ οἱ τὰ ἀκρωτήρια τῆς Νίκης περικόψαντες ἀπώλοντ αὐτοὶ ὑφ αὑτῶν , οὕτω καὶ οὗτοι αὐτοὶ αὑτοῖς δικαζόμενοι ἀπόλοιντο , καὶ τὰ χρήματα καταθεῖεν δεκαπλάσια κατὰ τοὺς νόμους ἢ δεθεῖεν 0 .
βούλομαι δ ὑμῖν , ὃ μεταξὺ λέγων περὶ τούτων ἐνεθυμήθην , εἰπεῖν περὶ οὗ τέθηκε νόμου , παράδοξόν τι , θαυμαστὸν ἡλίκον .
οὗτος γάρ , ὦ ἄνδρες δικασταί , τοῖς μὲν τὰ τέλη ὠνουμένοις ἔγραψε τὰς τιμωρίας εἶναι , εἰ μὴ καταβάλοιεν τὰ χρήματα , κατὰ τοὺς νόμους τοὺς προτέρους , ἐν οἷς καὶ ὁ δεσμὸς καὶ ἡ διπλασία γέγραπται , ἀνθρώποις οἳ διὰ τὸ ζημιοῦσθαι ἐπὶ τῇ ὠνῇ ἄκοντες ἔμελλον τὴν πόλιν ἀδικήσειν ·
τοῖς δ ὑφαιρουμένοις τὰ τῆς πόλεως καὶ ἱεροσυλοῦσι τὰ τῆς θεοῦ τὸν δεσμὸν ἀφεῖλεν .
καίτοι εἰ μὲν ἐλάττω τούτους ἀδικεῖν ἐκείνων νομίσαι φήσεις , ἀνάγκη μαίνεσθαί σ ὁμολογεῖν , εἰ δὲ μείζω νομίζων , ὥσπερ ἔστιν , τοὺς μὲν ἀφίης , τοὺς δὲ μή , οὐκ ἤδη δῆλος εἶ πεπρακὼς τὸ πρᾶγμα τούτοις 0 1 ;
ἄξιον τοίνυν καὶ τοῦτ εἰπεῖν , ὅσον ὑμεῖς διαφέρετ , ὦ ἄνδρες δικασταί , μεγαλοφροσύνῃ τῶν ῥητόρων 0 .
ὑμεῖς μέν γε τ ἀπὶ τῷ πλήθει νενομοθετημένα δεινά , ἐάν τις ἢ διχόθεν μισθοφορῇ ἢ ὀφείλων τῷ δημοσίῳ ἐκκλησιάζῃ ἢ δικάζῃ , ἢ ἄλλο τι ποιῇ ὧν οἱ νόμοι ἀπαγορεύουσιν , οὐ λύετε , καὶ ταῦτ εἰδότες ὅτι διὰ πενίαν ἂν ποιήσειεν ὁ τούτων τι ποιῶν , οὐ δὲ νόμους τοιούτους τίθεσθ ὅπως ἐξουσία ἔσται ἐξαμαρτεῖν , ἀλλὰ τ οὐναντίον ὅπως μή 0 ·
οὗτοι δ , ὅπως οἱ τὰ αἴσχιστα καὶ τὰ δεινότατα ποιοῦντες δίκην μὴ δώσουσιν 0 .
εἶτα προπηλακίζουσιν ὑμᾶς ἰδίᾳ τοῖς λόγοις , ὡς αὐτοὶ καλοὶ κ ἀγαθοί , πονηρῶν καὶ ἀχαρίστων οἰκετῶν τρόπους ἔχοντες 0 .
καὶ γὰρ ἐκείνων , ὦ ἄνδρες δικασταί , ὅσοι ἂν ἐλεύθεροι γένωνται , οὐ τῆς ἐλευθερίας χάριν ἔχουσι τοῖς δεσπόταις , ἀλλὰ μισοῦσι μάλιστ ἀνθρώπων , ὅτι συνίσασιν αὐτοῖς δουλεύσασιν .
οὕτω δὴ καὶ οὗτοι οἱ ῥήτορες οὐκ ἀγαπῶσιν ἐκ πενήτων πλούσιοι ἀπὸ τῆς πόλεως γιγνόμενοι , ἀλλὰ καὶ προπηλακίζουσι τὸ πλῆθος , ὅτι σύνοιδεν αὐτῶν ἑκάστῳ τὰ ἐν τῇ πενίᾳ καὶ νεότητι ἐπιτηδεύματα .
ἀλλὰ νὴ Δί αἰσχρὸν ἴσως ἦν Ἀνδροτίωνα δεθῆναι ἢ Γλαυκέτην ἢ Μελάνωπον .
οὐ μὰ τὸν Δί , ὦ ἄνδρες δικασταί , ἀλλὰ πολὺ αἴσχιον τὴν πόλιν ἀδικουμένην καὶ ὑβριζομένην μὴ λαβεῖν δίκην καὶ ὑπὲρ τῆς θεοῦ καὶ ὑπὲρ αὑτῆς 0 .
ἐπεὶ Ἀνδροτίωνί γε πότερ οὐ πατρῷον τὸ δεδέσθαι 0 ;
ἀλλ αὐτοὶ ἴστε πολλὰς πεντετηρίδας ἐν τῷ δεσμωτηρίῳ διατρίψαντα τὸν πατέρ αὐτοῦ , καὶ ἀποδράντα , ἀλλ οὐκ ἀφεθέντα .
ἀλλὰ διὰ τὰ ἐπιτηδεύματα τὰ ἐν τῇ ἡλικίᾳ 0 ;
ἀλλὰ καὶ διὰ ταῦτα δεδέσθαι αὐτῷ οὐχ ἧττον προσήκει ἢ δι ἅπερ ὑφείλετο 0 .
ἢ ὅτι εἰσῄει εἰς τὴν ἀγορὰν οὐκ ἐξὸν αὐτῷ , καὶ ἐκ ταύτης τοὺς σωφρόνως βεβιωκότας αὐτὸς ἦγεν εἰς τὸ δεσμωτήριον 0 ;
ἀλλὰ Μελάνωπος δεινὸν νὴ Δί ἐστὶν εἰ δεθήσεσθαι νῦν ἔμελλεν .
ἀλλὰ περὶ μὲν τοῦ πατρὸς αὐτοῦ οὐδὲν ἂν φλαῦρον εἴποιμι , οὐ δ εἰ πάνυ πόλλ ἔχω περὶ κλοπῆς λέγειν , ἀλλ ἔστω ἐμοὶ ἐκεῖνός γε τοιοῦτος οἷον ἂν Τιμοκράτης αὐτὸν ἐγκωμιάσειεν .
ἀλλ εἰ χρηστοῦ πατρὸς ὢν πονηρὸς καὶ κλέπτης ἦν , καὶ προδοσίας γ ἁλοὺς τρία τάλαντ ἀπέτεισε , καὶ συνέδρου γενομένου κλοπὴν αὐτοῦ τὸ δικαστήριον κατέγνω καὶ δεκαπλάσιον ἀπέτεισεν , καὶ παρεπρεσβεύσατ εἰς Αἴγυπτον , καὶ τοὺς ἀδελφοὺς τοὺς ἑαυτοῦ ἠδίκει , οὐ τοσούτῳ μᾶλλον αὐτὸν ἔδει δεδέσθαι , εἰ χρηστοῦ πατρὸς ὢν τοιοῦτος ἦν ;
οἶμαι γὰρ ἔγωγε , εἴπερ τῷ ὄντι χρηστὸς ἦν Λάχης καὶ φιλόπολις , ὑπ αὐτοῦ ἂν ἐκείνου δεθῆναι αὐτὸν τοιοῦτόν γ ὄντα καὶ οὕτως αἰσχροῖς ὀνείδεσιν περιβάλλοντ ἐκεῖνον .
καὶ τοῦτον μὲν δὴ ἐῶμεν , Γλαυκέτην δὲ σκεψώμεθα .
οὐχ οὗτός ἐστιν ὁ πρῶτον μὲν εἰς Δεκέλειαν αὐτομολήσας , κ ἀκεῖθεν ὁρμώμενος καταθέων καὶ φέρων καὶ ἄγων ὑμᾶς ;
ἀλλὰ πάντες ἴστε ταῦτα .
καὶ ἀπὸ μὲν τῶν ὑμετέρων παίδων καὶ γυναικῶν καὶ τῶν ἄλλων χρημάτων ὅσα λάβοι , δεκάτας ἐκεῖ τῷ ἁρμοστῇ κατατιθεὶς τούτων ἀκριβῶς , τὴν δέ γ ἐνθάδε θεόν , πρεσβευτὴς ἀξιωθεὶς εἶναι ὑφ ὑμῶν , ἀποστερῶν τὰς ἀπὸ τῶν ὑμετέρων πολεμίων δεκάτας 0 ;
ἔπειτα ταμιεύσας ἐν ἀκροπόλει τ ἀριστεῖα τῆς πόλεως ἃ ἔλαβεν ἀπὸ τῶν βαρβάρων ὑφῃρημένος ἐξ ἀκροπόλεως , τόν τε δίφρον τὸν ἀργυρόποδα καὶ τὸν ἀκινάκην τὸν Μαρδονίου , ὃς ἦγε τριακοσίους δαρεικούς 0 ;
ἀλλὰ ταῦτά γ οὕτω περιφανῆ ἐστιν ὥστε πάντας ἀνθρώπους εἰδέναι .
ἀλλὰ τ ἄλλ οὐ βίαιος 0 ;
ὡς οὐδείς γ ἀνθρώπων 0 .
εἶτα φείσασθαί τινος αὐτῶν ἄξιόν ἐστιν , ὥστε διὰ τούτους ἢ τῶν δεκατῶν τῶν τῆς θεοῦ ἀμελῆσαι ἢ τῆς διπλασίας τῶν ὁσίων χρημάτων , ἢ τὸν τούτους πειρώμενον σῴζειν μὴ τιμωρήσασθαι 0 ;
καὶ τί κωλύσει ἅπαντας εἶναι πονηρούς , ὦ ἄνδρες δικασταί , εἰ διὰ ταῦτα πλέον ἕξουσιν ;
ἐγὼ μὲν γὰρ οἶμαι οὐδέν .